Ologemünzn

A Ologemünze (oda aa in Kuazfoam Bullion genannt, wos so vui hoasst wia Barrn) is a Münze aus Edelmetoin wia Goid, Silba, Platin und Poiadium. Sie werd in hohn Auflogn geprägt und deant oanaseits ois Gejdanlogeobjekt, und zum andern ois Spekulation auf den Edelmetoiwert. Gmoat is da Wert des Metois oana Münze unta Einbezug da Prägekosdn, des Münzgewinns (sog. Schlogschatz) und des Remediums (zualässige Obweichunga vom festgelegdn Gewicht und Feingehoid oana Münze)Edelmetalle.de .

 Oigemeins zua Ologemünzn 
Ologemünzn wern aus hohem Feingehoid hergestäit. Im Voadagrund städ ihr Modaialwert.

Nebn Kursmünzn (fia den Zoiungsvakeah geprägte Münzn) und Gedenk- oda Sonda- und Sammlermünzn, bei dane da Seltenheits- und Sammlerwert im Voadagrund städ und ned seldn hechnr is ois da reine Modaialwert, stäin Ologemünzn a weidere Foam des Münzgelds dar. Des Eascheinungsbuidl/Motiv vo Ologemünzn is meistens gleichbleibend. Daha is da Aufschlog (Agio oda Aufgejd) beim Vakauf aa eha gering und werd grod vo da aufwendigrn Prägung gegenüba Barrn und den Vatriebskosdn gspeist. Noch da EU-Richtlinie 98/80/EG (Sonderregelung fia Goid vom 12. Oktoba 1998) geldn Goidmünzn ois Ologegoid (Goid ois Kapitalanlog/Wertaufbewahrung).

De Ologemünze (Bullionmünze) hod mid da ähnlich ausgesprochane und dunkelrötlich aussehendn Billonmünze (Billon = ungemünzts Metoi) nix gmoa. Ihre Kupfa-Silberlegierung hod oan Silbeaghoid vo wenga ois 500/1000. Zuadem könna Billonmünzlegierunga aa unedle Metoie wia Zink oda Zinn enthoidn.

 Beschreibung vo Ologemünzn 
Des Buidmotiv vo Ologemünzn wexlt so guad wia nie. Drotz ihrs gleichbleibendn Eascheinungsbuids hom Ologemünzn vaschiedene Ausgobdadn. Des Weidern zeign ihre Prägunga de Nennwertangob oana Währung, sowia Gewichts- und Feinheitsangobn. Da aufgeprägte Nennwert (aa Nominalwert genannt) weist de ?vo offiziella Stäi ausgegebene? Ologemünze ois gsetzlichs Zoiungsmiddl aus. Dea Wert liagt jedoch in da Regl weid unta am Wert des aktuell an da Börse gehandeldn Edelmetois. Ologemünzn wern im oigemeina Zoiungsvakeah ned vawendt. Sie san koa sog. ?Fiatgejd? (nationale Währung), des im Gegensatz zua Ologemünzn ned an den Preis eins Rohstoffs wia Goid und Silba gebundn is.

 Münzardn 
's gibt zwoa Ardn vo Ologemünzn:

 moderne Nochprägunga ehemaliga Kurantmünzn 
 moderne Neischöpfunga

Beide Münztypn wern im Edelmetoihandl und in Gejdinstitudn zua aktuelln Börsenkursn in USD und Euro je Feinunze (31,103 Gramm) ogebodn.

Gloae gebräuchliche Stückelunga san 1?10, ¼, ½ und 1 Unze. Gressre Ausführunga gibt 's in 2, 5, und 10 Unzn, sowia in 1 KilogrammValvero Goldhändler.

Goidanlega und Münzsammla hom unterschiedliche Münzanfoaderzunga. Während Münzsammla wexlnde Buidmotive bevoazugn und vui Prägestätdn desn Wunsch wexlnda Motive aa jährlich nochkomma, bevoazugn Olega, de ihr Kapitoi gegn Inflation und andern Krisn obsichern woin, grod Münzn, de seit am easdn Prägejoar a gleichbleibends Motivbuidl zeign.

Goidmünzn, de de Kriterin eafülln, san da wäidberühmte südofrikanische Griaglerrand, da Weana Philharmonika, de Britannia, da Americo Goid Eogle oda da kanadische Maple Leof.

Bei den Silbermünzn san 's u. a. da Americo Silva Eogle, de Canadio Wuidlife, de Australio Silva Kangaroo und da Maple Leof. Seit 2008 gsellt si aa da Weana Philharmonika dazua.

Bei den Platinmünzn san da Panda da Voiksrepublik China, da Koala, sowia de Ologemünzn da Cook Island und da Australio Platypus beliabte Wertanlogn. Seit 2016 bietet aa de Münze Östareich den Philharmonika in Platin an. Mid 1 Unze Feingewicht und am Reinheitsgradl vo 999,5 Pt.

Da Ologemarkt fia Münzn aus Poiadium is eha gloa, und aufgrund da Industrieobhängigkeit volatil (schwankend, sprunghoft). De bisherige Stückzoi vo Olog-Poiadiummünzn liagt jeweils unta oana Auflog vo 10.000 Stück.

Ihre eafolgreichsdn Vasiona san de Cook Island Bounty (seit 2009) und de Maple Leof (seit 2005), sowia da Panda. Ihr gleichleibends und hechsd schlichts Motivbuidl schliaßt ganz bewusst jeglichs Interesse da Liabhobr vo Sammlermünzn aus.

Ois Kompromiss fia Olega und Sammla biedn si Sonderauflogn bewährta Standardmünzn an. Des san Münzn, de mid sog. ?Privy Marks? (Hologramme, Beizeichn und farbige Äpplikationa) ausgestodet san. Sie eahechn den Seltenheitswert, haxträchtign aba ned den Wiedererkennungswert.

 Ologemünzn und de Umsatzsdeia 
Gemäß da Richtlinie 77/388/EWG aus 1977 unterliagn Ologemünzn grundsätzlich da Umsatzsteiapfliachd, könna jedoch duach de Richtlineanänderung 98/80/EG aus 1988 vo da Umsatzsdeia befreit wern. Dazua bedarf 's de Voraussetzunga, dass de Münze noch am Joar 1800 geprägt wurde, im Herkunftsland gsetzlichs Zoiungsmiddl war oda is, oan Mindestfeingehoid vo 900/1000 aufweist und da Vakaufspreis den Marktwert des Goidgehoids de 80 Prozent-Marke ned übaschreitet. Dazua vaöffentliachd de Europäische Union (EU) jeds Joar a Liste da Münzn, de de via Kriterin eafülln, und somit in Deitschland vo da Umsatzsdeia befreit san.

Platin- und Poiadium Münzn dogegn san in Deitschland voi mehrwertsteiapflichtig. Aa Silbermünzn unterliagn da Mehrwertsteiapfliachd vo 19 Prozent (coaonobdingt bis End des Joars 2020 16 Prozent). Ausnahma buidn Silbermünzn aus am Ned-EU-Ausland. Do gilt de optionale Sonderregelung Differenzbesteiaung noch Parograph 25a des Umsatzsteiagesetzs (USTG). De Regelung dritt dann in Kroft, wenn koa Voasteiaobzug infroge kimmd. Besteiaungsgrundlog is de Differenz zwischn Vakaufspreis (ohne Umsatzsdeia) und Einkaufspreis. Vasteiat werd oanzig und aloa de Marge (Gewinnspanne) des Dandlas.

 Beleg